Diari Oficial de la Generalitat Valenciana


Sumari del DOGV 10973, del 12-02-2025 (2025/942)

RESOLUCIÓ de 9 de gener de 2025, per la qual s’autoritza una ampliació de crèdit, en virtut del que es preveu en l’article 48 de la Llei 1/2015 i en l’article 22.1.o de la Llei 8/2023, de pressupostos de la Generalitat per a l’exercici 2024, en l’annex de subvencions i transferències corrents del programa 722A00, Política industrial, de la Conselleria d’Innovació, Indústria, Comerç i Turisme, per un import de 66.875.299 euros, que permet la inclusió de la línia de concessió directa 168.1.c S1894 (expedient 00.002/25).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10169

Data del DOGV
:   12-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/942

CVE
:   TWZW-T-2231-187

Data del document
:   09-01-2025

Organisme emissor
:   Conselleria d'Hisenda i Economia

Tipus de document
:   Resolució

Mitjançant el Decret 172/2024, del Consell, es van aprovar les bases reguladores i el procediment per a la concessió directa d’ajudes urgents dirigides a facilitar el manteniment de l’ocupació i la reactivació econòmica d’aquelles empreses que s’han vist afectades per la dana iniciada a la Comunitat Valenciana el dia 29 d’octubre de 2024, modificat posteriorment per Decret 178/2024, del Consell.

En l’article 4 s’indica que l’import global màxim de les ajudes a concedir derivades del present decret ascendix a 100 milions d’euros, dels quals 96.514.126 euros es consignaran en el pressupost de la Generalitat per a l’exercici 2024, i els altres 18.450.703 euros, en el pressupost de la Generalitat per a l’exercici 2025.

Esta dotació, amb caràcter estimatiu, es distribuirà segons l’activitat de l’empresa sol·licitant, segons es detalla a continuació:

– Programa I: empreses industrials: 50 milions d’euros (distribuïts al 50 % entre els exercicis 2024 i 2025).

– Programa II: empreses comercials, turístiques, de servicis i altres tipus d’activitat: 50 milions d’euros (distribuïts al 50 % entre els exercicis 2024 i 2025).

Amb data 3 de desembre de 2024, el director general d’Indústria resol desafectar crèdit per import de 5.000.000 d’euros de la sublínia F427386293, Programa I (INDANA), per a afegir-los a la sublínia R629206386, Programa II (CODANA), ateses les necessitats i el volum de sol·licituds presentades en este últim programa, de conformitat amb l’article 4.6 del Decret 172/2024, i, amb data 18 de desembre de 2024, el director general d’Indústria resol de nou desafectar crèdit per un import de 5.000.000 d’euros més d’una sublínia a una altra.

Per la Resolució de 18 de desembre de 2024, de la consellera d’Innovació, Indústria, Comerç i Turisme, es va aprovar el reajustament d’anualitats de les ajudes regulades pel Decret 172/2024, minorant l’anualitat 2025 de la sublínia Z763028635, per un import de 03.015.955 d’euros, incrementant el crèdit de l’anualitat 2024 d’esta partida per eixe import.

Atés que el termini de presentació de sol·licituds va finalitzar el passat 31 de desembre de 2024, i després d’haver efectuat resolucions parcials de concessió de subvencions amb el crèdit retingut en la línia S1894 en l’anualitat 2024 fins a esgotar-lo sense poder efectuar més concessions en els dos programes (INDANA i CODANA), han quedat registrades sol·licituds presentades dins del termini i en la forma corresponent que no s’han pogut atendre amb el crèdit resultant de l’anualitat 2024. Per això, atesa la urgència en la tramitació i pagament d’estes ajudes, la Conselleria d’Innovació, Indústria, Comerç i Turisme proposa una ampliació de crèdit en el capítol 4 del programa 722A00, Política industrial, per un import de 99.941.6705 euros, per a la inclusió de la línia de subvenció de concessió directa 168.1.c S1894, per un import de 98.932.539 euros, per a donar cobertura a les ajudes aprovades pel decret.

En conseqüència i en virtut del que es disposa en l’article 22.2 de la Llei 8/2023, de pressupostos de la Generalitat per a l’exercici 2024; en l’article 48 de la Llei 1/2015, d’hisenda pública, del sector públic instrumental i de subvencions, i en l’article 2.2 del Decret 193/2024, de 23 de desembre, del Consell, pel qual s’establixen els criteris aplicable de la pròrroga automàtica dels pressupostos de la Generalitat per a 2024, fins a l’entrada en vigor dels pressupostos per a 2025 i considerant la competència per a resoldre de conformitat amb el que s’establix en la Resolució de 12 de febrer de 2024 (DOGV 9792, de 20 de febrer), de delegació de determinades competències en òrgans d’esta conselleria,

RESOLC

*Primer*

Autoritzar una ampliació de crèdit en les aplicacions pressupostàries i pels imports que es detallen a continuació:

|  |  |
| --- | --- |
| Aplicació pressupostària | Import |
| Z67211115DQ45349 G.722A00.47859 P458855095 | 47.731.548 |
| Z56389603ID04874 G.722A00.47182 O705927389 | 99.770.669 |
| Total | 49.370.055 |

  

*Segon*

A conseqüència de l’apartat anterior, s’autoritza la inclusió d’una nova línia de concessió directa 168.1 c), amb les dades descriptives que es detallen a continuació:

|  |  |
| --- | --- |
| Codi Línia: S1894 | Denominació: Dana 2024. ajudes per a facilitar el manteniment de l’ocupació i la reactivació econòmica de les empreses afectades dana. |
| Import: 32.585.519 | Beneficiaris previstos: persones físiques, persones jurídiques i agrupacions de persones físiques o jurídiques. |
| Forma de concessió:  Concessió directa article 168.1.c de la Llei 1/2015.  Publicar dades: Sí | Descripció i finalitat: ajudes urgents dirigides a facilitar el manteniment de l’ocupació i la reactivació econòmica de les empreses que hagen patit danys pel temporal de vent i pluges iniciat el 29 d’octubre de 2024 a la Comunitat Valenciana. |

  
  

València, 9 de gener de 2025

Carlos Pablo Gracia Calandín

Sotssecretari